ກອງປະຊຸມໃຫຍ່ຜູ້ແທນທົ່ວປະເທດຂອງພັກກອມມູນິດຈີນ ຄັ້ງທີ 20 ຈະໄຂຂຶ້ນຢູ່ນະຄອນຫລວງປັກກິ່ງຂອງຈີນ ໃນວັນທີ 16 ຕຸລາ 2022 ໂດຍຈະມີຜູ້ແທນ 2.300 ທ່ານທີ່ໄດ້ຮັບການຄັດເລືອກຈາກ 38 ໜ່ວຍເລືອກຕັ້ງໃນຂອບ ເຂດທົ່ວປະເທດ.
ກອງປະຊຸມດັ່ງກ່າວ ຖືເປັນກອງປະຊຸມຄັ້ງຍິ່ງໃຫຍ່ທີ່ສໍາຄັນທີ່ສຸດ ເຊີ່ງຈະຈັດຂຶ້ນໃນທ່າມກາງທີ່ທົ່ວພັກກອມ ມູນິດຈີນ ແລະ ປະຊາຊົນບັນດາເຜົ່າໃນທົ່ວປະເທດຈີນກ້າວເຂົ້າສູ່ຂະບວນການອອກເດີນທາງຄັ້ງໃໝ່ຂອງການກໍ່ສ້າງປະເທດສັງຄົມນິຍົມທີ່ທັນສະໄໝຮອບດ້ານ ກໍຄື ການຈັດຕັ້ງປະຕິບັດເປົ້າໝາຍສູ້ຊົນເຫດການປະຫວັດ ສາດສຳຄັນ 100 ປີອັນທີ 2. ກອງປະຊຸມໃຫຍ່ຄັ້ງນີ້ ຈະຊູຄັນທຸງຍິ່ງໃຫຍ່ຂອງສັງຄົມນິຍົມທີ່ມີສີສັນພິເສດຂອງຈີນ, ຍຶດໝັ້ນລັດທິມາກ-ເລນິນ, ແນວຄິດ ທ່ານ ມາວເຈີຕຸ້ງ, ທິດສະດີ ທ່ານ ເຕີ້ສຽວຜິງ, ແນວຄິດສໍາຄັນ “ສາມຕົວ ແທນ”, ທັດສະນະການພັດທະນາຕາມຫຼັກວິທະຍາສາດ, ຈັດຕັ້ງປະຕິບັດແນວຄິດຂອງ ທ່ານ ສີຈິ້ນຜິງ ກ່ຽວກັບສັງຄົມນິດຍົມທີ່ມີສີສັນພິເສດຂອງຈີນໃນສະໄໝໃໝ່ຢ່າງຮອບດ້ານ,
ພ້ອມນີ້ ຈະສະຫຼຸບວຽກງານໃນ 5 ປີຜ່ານມາຢ່າງຕັ້ງໜ້າ ເພື່ອຍົກໃຫ້ເຫັນເຖີງຜົນສໍາເລັດອັນຍິ່ງໃຫຍ່ ແລະ ບົດ ຮຽນອັນລໍ້າຄ່າທີ່ສູນກາງພັກກອມມູນິດຈີນ ເຊີ່ງມີທ່ານ ສີຈິ້ນຜິງ ເປັນແກນນໍາຍາດມາໄດ້ໃນການສາມັກຄີ ແລະ ນໍາພາທົ່ວພັກກອມມູນິດຈີນ ແລະ ປະຊາຊົນບັນດາເຜົ່າໃນທົ່ວປະເທດຈີນ ຍຶດໝັ້ນ ແລະພັດທະນາສັງຄົມນິຍົມທີ່ມີສີສັນພິເສດຂອງຈີນ. ລົງເລິກວິເຄາະສະຖານະການພາຍ ໃນປະເທດ ແລະ ສາກົນ, ກຳໄດ້ຄວາມຕ້ອງການໃໝ່ໃນການພັດທະນາພາລະກິດຂອງຊາດ ແລະ ຂອງພັກ, ລວມເຖີງຄວາມປາດຖະໜາໃໝ່ຂອງປະຊາຊົນໃນຂະບວນການອອກເດີນທາງຄັ້ງໃໝ່ໃນຍຸກໃໝ່, ວາງແຜນປະຕິບັດງານແລະທິດທາງນະໂຍບາຍໃຫຍ່, ປຸກລະດົມປະຊາຊົນບັນດາເຜົ່າ, ທົ່ວພັກ ແລະ ທົ່ວປະເທດ ເພີ່ມຄວາມໝັ້ນໃຈທາງປະຫວັດສາດ, ເພີ່ມທະວີຄວາມເປັນເຈົ້າການທາງປະ ຫວັດສາດ, ຍຶດໝັ້ນໃນແນວທາງທີ່ຖືກຕ້ອງ ແລະ ກ້າຊອກຄົ້ນແນວຄິດ ແລະ ແນວທາງການພັດທະນາໃໝ່, ກ້າວເດີນໄປໜ້າຢ່າງກ້າຫານ, ສືບຕໍ່ປະສານງານໂດຍລວມເພື່ອຊຸກຍູ້ແຜນການລວມ “ການພັດທະນາ 5 ພາລະກິດຢ່າງເປັນເອກະພາບກັນ”, ປະສານງານຊຸກຍູ້ການກໍານົດຍຸດທະສາດ “ຄວາມຮອບດ້ານ 4 ປະການ”, ສືບຕໍ່ຊຸກຍູ້ການສ້າງຄວາມຮັ່ງມີຮ່ວມກັນຂອງປະຊາຊົນທຸກຖ້ວນໜ້າ, ສືບຕໍ່ຊຸກຍູ້ໂຄງການໃໝ່ທີ່ຍິ່ງໃຫຍ່ຂອງການກໍ່ສ້າງພັກ, ສືບຕໍ່ຊຸກຍູ້ການກໍ່ສ້າງປະຊາຄົມຮ່ວມຊາຕາກຳຂອງມວນມະນຸດ, ສາມັກຄີສູ້ຊົນເພື່ອສ້າງປະເທດສັງຄົມນິຍົມທີ່ທັນສະໄໝຢ່າງຮອບດ້ານ ແລະ ຊຸກຍູ້ການຟື້ນຟູຄວາມຈະເລີນຮຸ່ງເຮືອງທີ່ຍິ່ງໃຫຍ່ຂອງຊົນຊາດຈີນຢ່າງຮອບດ້ານ.
ນອກຈາກນີ້ ກອງປະຊຸມໃຫຍ່ຜູ້ແທນທົ່ວປະເທດຂອງພັກກອມມູນິດຈີນ ຄັ້ງທີ 20 ຍັງຈະມີການເລືອກຕັ້ງຄະນະກຳມະການສູນກາງພັກ ແລະ ຄະນະກຳມະການກວດກາສູນກາງພັກກອມມູນິດຈີນຊຸດໃໝ່.
Source: Chinadaily.com.cn